### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 19. januar 2022 har vedtaget Magistratens foranstående indstilling af 13. december 2021.

Frigivelse af de tidligere afsatte midler til anlægsinvesteringer som følge af børnehavestart ved 3 år.

### Resumé

Byrådet besluttede med vedtagelse af budgettet for 2021-2024, at alderen for børnehavestart i [adresse] skulle rykkes med én måned. Det betyder, at børnene skifter fra vuggestue til børnehave, når de er 3 år fremfor de daværende 2 år og 11 måneder. Beslutningen blev vedtaget med øje for det enkelte barns mulighed for en måneds mere modning og mere voksenopmærksomhed.

Implementeringen af senere børnehavestart medfører et behov for omstrukturering af de eksisterende fysiske rammer på dagtilbudsområdet. Det er estimeret, at der samlet set vil være et øget anlægsbehov på i alt ti dagtilbudsgrupper.

Byrådet afsatte derfor 35,3 mio. kr. i 2022-priser til omstruktureringen. Det foreslås med indstillingen, at midlerne frigives til Børn og Unge som en KB-bevilling til det løbende behov for omstruktureringer.

Det forventes, at omstruktureringerne er afsluttet i 2023.

### Indstilling

Det indstilles:

At 1)     der frigives en KB-bevilling på 35,3 mio. kr. til implementering af de afledte anlægsbehov ved senere børnehavestart finansieret af midler afsat i [adresse] 2024-2033.

At 2)     rådighedsbeløbet afsættes med 17,7 mio. kr. i 2022 og 17,7 mio. kr. i 2023.

At 3)     to procent af den samlede anlægssum anvendes til intern projektledelse.

### Sagens forløb

09-12-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 13-12-2021 Magistraten
Fremsendes til [adresse] med bemærkning, at Magistraten i mødet den 13. december 2021 anbefaler, at byrådet tiltræder Magistratsafdelingen for Børn og Unges indstilling af 24. november 2021.
 19-01-2022 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 19. januar 2022 har vedtaget Magistratens foranstående indstilling af 13. december 2021.